# Mohsin Hamid

Mohsin Hamid (urdú: محسن حامد), (Lahore, Pakistan, 1971) és un escriptor pakistanès. Les seves novel·les són Moth Smoke (2000), The Reluctant Fundamentalist (2007), i Com fer-se fastigosament ric a l'Àsia emergent (2013) editada en català per edicions del Periscopi. Les obres de Mohsin Hamid s'han traduït a més de trenta llengües a tot el món, gaudeixen d'un reconegut èxit de crítica i públic, i s'han adaptat al cinema. Els seus contes, articles periodístics i assajos s'han publicat a revistes de prestigi com TIME, The Guardian, Dawn, The New York Times, The Washington Post, The International Herald Tribune, el Paris Review, entre d'altres.

## Biografia

Hamid va viure part de la seva infància als Estats Units, dels 3 als 9 anys, mentre el seu pare, un professor d'universitat, va estar inscrit en un programa de doctorat a la Universitat Stanford. Després d'aquesta edat, la família es va mudar, de nou, a Lahore (Pakistan) on va prosseguir els seus estudis a l'Escola Americana de Lahore.
Hamid al complir 18 anys se'n va tornar als Estats Units per continuar la seva educació. Es va graduar summa cum laude per la Universitat de Princeton el 1993; va estudiar amb els escriptors Joyce Carol Oates i Toni Morrison. Hamid va escriure el seu primer esborrany de la seva primera novel·la per a un taller de ficció impartit per Morrison. Va tornar al Pakistan després de la universitat per seguir treballant-hi.
Hamid es va graduar a Harvard Law School el 1997. Va estar treballant durant anys com a consultor de gestió a McKinsey & Company de Nova York per poder pagar els préstecs estudiantils que havia assumit, malgrat que trobava avorrit el dret corporatiu. Dedicava tres mesos de vacances l'any per dedicar-se a completar la seva primera novel·la Moth Smoke.
Mohsin es va traslladar a Londres l'estiu de 2001 i va viure-hi durant 8 anys. Tot i així, sovint feia estades al Pakistan per escriure. Va aconseguir la doble nacionalitat del Regne Unit el 2006. Es va traslladar a la seva ciutat natal, Lahore, el 2009 amb la seva esposa Zahra i la seva filla Dina.
Divideix el seu temps entre el Pakistan i diverses ciutats estrangeres com Nova York, Londres i països mediterranis com Itàlia i Grècia.
Hamid es descriu a si mateix com un "mestís" i en els seus escrits diu que "una novel·la sovint pot ser la conversa d'un home dividit amb si mateix".

## Novel·les

* Moth Smoke (2000) ISBN 0-374-21354-2
* L'integrista reticent (2007) ISBN 0-241-14365-9 (traduït al català per Edicions del Periscopi, 2015)
* Com fer-se fastigosament ric a l'Àsia emergent (2013) ISBN 978-1-59448-729-3

## Referències

* ↑ «Mohsin Hamid». BBC Radio 4. Front Row, 24-04-2013. « »
* ↑ «Mohsin Hamid: ‘It’s important not to live one’s life gazing towards the future’» (en anglès), 11-08-2018. [Consulta: 1r gener 2022].
* 1 2 «Com fer-se fastigosament ric a l'Àsia emergent». Edicions del Periscopi. Arxivat de l'original el 2014-02-01. [Consulta: 4 juliol 2013].
* ↑ "Paying for Pakistan" Dawn 7 May 2007
* ↑ "Why do they hate us?" Washington Post 22 July 2007
* ↑ "Flailing, But Not Yet Failing" The International Herald Tribune 18 March 2009
* ↑ "Mohsin Hamid: A Muslim novelist's eye on U.S. and Europe" International Herald Tribune 12 October 2007
* ↑ "Why I Write: Mohsin Hamid" The Guardian 6 June 2008
* ↑ "A Novel Idea" Harvard Law Bulletin Summer 2000
* ↑ "Akhil and Mohsin Get Paid" The New York Observer 22 April 2001
* ↑ "Mohsin Hamid on citizenship" Arxivat 2010-01-12 a Wayback Machine. The Independent 25 February 2007
* ↑ "The Pathos of Exile" Arxivat 2008-11-30 a Wayback Machine. TIME 18 August 2003
* ↑ "My Reluctant Fundamentalist" Arxivat 2009-04-08 a Wayback Machine. Powells Original Essays
* ↑ Hamid, Mohsin; traductor Carles Miró. Com fer-se fastigosament ric a l'Àsia emergent [«How to get filthy rich in rising Asia»]. Barcelona: Edicions del Periscopi, 2013. ISBN 9788494049057.